CELEX: 32014D0736
Language: lv
Date: 2014-10-22 00:00:00
Title: 2014/736/ES: Komisijas Īstenošanas lēmums ( 2014. gada 22. oktobris ), ar ko labo pielikumu Īstenošanas lēmumam 2014/461/ES par pagaidu atkāpi no Padomes Lēmuma 2013/755/ES attiecībā uz sagatavotu un konservētu Grenlandes garneļu un ziemeļgarneļu izcelsmes noteikumiem

23.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 304/102
            
         KOMISIJAS ĪSTENOŠANAS LĒMUMS
   (2014. gada 22. oktobris),
   ar ko labo pielikumu Īstenošanas lēmumam 2014/461/ES par pagaidu atkāpi no Padomes Lēmuma 2013/755/ES attiecībā uz sagatavotu un konservētu Grenlandes garneļu un ziemeļgarneļu izcelsmes noteikumiem
   
      (2014/736/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 25. novembra Lēmumu 2013/755/ES par aizjūras zemju un teritoriju asociāciju ar Eiropas Savienību (“Lēmums par aizjūras asociāciju”) (1) un jo īpaši tā VI pielikuma 16. pantu,
   tā kā:
   
               (1)
            
            
               Visās Komisijas Īstenošanas lēmuma 2014/461/ES (2) valodas redakcijās pielikuma tabulā izlaista daļa kārtas numura precēm, uz kuram attiecas atkāpe no Lēmuma 2013/755/ES. Pilnīgam kārtas numuram vajadzētu būt 09.0691.
            
         
               (2)
            
            
               Uzņēmēji Savienībā nevar pieteikties uz tarifa kvotas izmantošanu, nenorādot precīzu kārtas numuru, ko ieraksta Komisijas Regulas (EEK) Nr. 2454/93 (3) 205. panta 1. punktā minētā vienotā administratīvā dokumenta 39. ailē kopā ar atbilstošo tarifa režīma kodu 36. ailē.
            
         
               (3)
            
            
               Īstenošanas lēmums 2014/461/ES stājās spēkā 2014. gada 15. jūlijā, bet tika piemērots ar atpakaļejošu spēku no 2014. gada 1. janvāra. Tāpēc arī šis lēmums būtu jāpiemēro ar atpakaļejošu spēku no 2014. gada 1. janvāra.
            
         
               (4)
            
            
               Lai izvairītos no nevajadzīgām ekonomiskām sekām uzņēmējiem, ir nepieciešams nodrošināt tūlītēju stāšanos spēkā, tā ka uzņēmēji Savienībā varētu pieteikties uz tarifa kvotas izmantošanu visīsākajā termiņā.
            
         
               (5)
            
            
               Īstenošanas lēmums 2014/461/ES tāpēc būtu attiecīgi jālabo.
            
         
               (6)
            
            
               Šajā lēmumā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2014/461/ES pielikuma tabulā kārtas numuru “09.xxxx” aizstāj ar “09.0691”.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2014. gada 1. janvāra.
   
      Briselē, 2014. gada 22. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 344, 19.12.2013., 1. lpp.
   
   
      (2)  Komisijas 2014. gada 14. jūlija Īstenošanas lēmums 2014/461/ES par pagaidu atkāpi no Padomes Lēmuma 2013/755/ES attiecībā uz sagatavotu un konservētu Grenlandes garneļu un ziemeļgarneļu izcelsmes noteikumiem (OV L 207, 15.7.2014., 20. lpp.).
   
      (3)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.).